รบกวนสอบถามคุณค่ะ ฉันฉีดยาคุมแบบ 1 เดือน เมื่อเดือนมกราคม และกุมภาพันธ์ แต่ประจำเดือนไม่มาเลยค่ะ จึงหยุดฉีดยาในเดือนมีนาคม และเมษายน ประจำเดือนก็ยังไม่มาตรวจการตั้งครรภ์แล้วไม่ท้องค่ะ จะเรื่มทานยาคุมได้ไหมคะ ?? ทานตอนไหนได้คะ??หรือสามารถซื้อยาอะไรมาทานเพื่อให้ประจำเดือนมาเป็นปกติได้บ้างคะขอบค่ะ
สวัสดีค่ะ หากได้ตรวจหาการตั้งครรภ์ได้อย่างถูกต้อง และไม่พบการตั้งครรภ์ การที่ประจำเดือนไม่มา แม้จะฉีดยาคุมกำเนิดชนิด 1 เดือน (ที่ควรจะทำให้มีประจำเดือนมา) และได้หยุดฉีดไปแล้วสาเหตุอาจเกิดจาก- มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovary syndrome(PCOS)- มีพังผืดเกิดขึ้นในมดลูก จากการเคยมีมดลูกอักเสบ- มีเนื้องอกของต่อมใต้สมอง แต่ก็จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นดังนั้นแนะนำว่า อาจลองทานยาเม็ดคุมกำเนิดดูก่อน โดยสามารถเริ่มทานได้ทันที แต่หากจะมีเพศสัมพันธ์ ควรงดการมีเพศสัมพันธ์หรือใช้ถุงยางอนามัยร่วมด้วยไปก่อนอย่างน้อย 1-2 สัปดาห์ หากทานจนครบแผงแล้ว ประจำเดือนยังไม่มา แนะนำควรไปพบแพทย์ เพื่อหาสาเหตุค่ะ